EXCLUSIVITATE. Al doilea dosar al lui Florin Cîțu din instanța din SUA.
La 6 ani după plecarea din SUA, pe 21 iulie 2008, Florin Cîțu este chemat în judecată în instanța din Iowa pentru o datorie neplătită de 6.698,73 de dolari de pe un card de credit deschis la Maryland National Bank, N.A, unul dintre cei mai mari furnizori de carduri de credit ai Americii. Banca americană își vânduse creanțele către firma de recuperare Clarke Jordan Financial LC care-i cere lui Florin Cîțu într-un proces civil peste 9755,27 de dolari pentru că nu și-a respectat angajamentele semnate. După 3 luni și jumătate de la chemarea lui Florin Cîțu în judecată, firma de recuperare mai cere instanței încă 3 luni ca să-l localizeze pe Florin Cîțu și să-i aducă la cunoștință procesul. Firma de recuperare de creanțe îl căutase pe Florin Cîțu la adresă, în bazele de date la care era abonat, folosind agende telefonice, internetul, sistemele de înregistrare a alegătorilor, a proprietăților și în evidența autovehiculelor. Firma informează instanța americană că a angajat chiar și un investigator profesionist care să-l localizeze pe Florin Cîțu. Ulterior, Florin Cîțu este citat și de grefierul instanței să se prezinte la proces sau să răspundă acuzațiilor. În caz contrar, instanța îi pune în vedere lui Cîțu că s-ar putea pronunța o hotărâre împotriva lui pentru despăgubirea solicitată. Dacă motivul pentru care nu se prezintă la proces este acela că suferă de dizabilități, Florin Cîțu este îndrumat grefa instanței să contacteze autoritățile americane. Investigatorul Raymond Miller, angajat să-l găsească pe Florin Cîțu, informează instanța din SUA că a transmis citația la adresa indicată. 21 noiembrie 2008 – 24 februarie 2009: Judecătorul Steven Van Marel mai acordă 3 luni firmei de recuperare ca să-l notifice pe Florin Cîțu despre proces, Florin Cîțu nu este de găsit și, după 7 luni de la chemarea lui Cîțu în judecată, judecătorul respinge temporar cazul. Firma de recuperare n-a mai redeschis procesul civil. În perioada evenimentelor din instanța americană, Florin Cîțu era director Piețe Financiare la ING Bank România. După 13 ani. 14 august 2021: Florin Cîțu, premier al României și ministru interimar de Finanțelor despre procesul civil din SUA: "Nu am nicio explicație. Chiar nu știu despre ce este vorba".
Aleph News și Agenția Mediafax au obținut în exclusivitate, în urma unei solicitări oficiale, și dosarul civil al premierului Florin Vasile Cîțu, așa cum el a fost pus la dispoziție de către autoritățile judiciare americane, și prezintă publicului în cele ce urmează faptele și mărturiile, în ordine cronologică, așa cum se regăsesc și reies din documentele aflate în dosar. EXCLUSIVITATE. Al doilea dosar al lui Florin Cîțu din instanța din SUA by Mediafax.ro on Scribd21 iulie 2008: Florin Cîțu este dat în judecată pentru o datorie neplătită de 6.698,73 de dolari de pe un card de credit deschis la Maryland National Bank. Banca americană își vânduse creanțele la credite restante către firma de recuperări creanțe Clarke Jordan Financial LC din Iowa care-i cere lui Florin Cîțu într-un proces civil în instanță peste 9755,27 de dolari pentru că nu și-a respectat angajamentele semnateLa 6 după plecarea lui Florin Cîțu din SUA, pe 21 iulie 2008, avocatul Charles L.Litow depune o plângere în instanța din Iowa (Tribunalul Districtual din Iowa pentru Comitatul Story), prin care susține că este autorizat de către firma americană Clarke Jordan Financial LC ca să introducă un proces împotriva lui Florin Vasile Cîțu.Maryland National Bank, NA, un important creditor de carduri de credit pentru consumatori, care cu doar 2 ani înainte fusese cumpărată cu 35 de miliarde de dolari de către gigantul Bank of America și ulterior, în 2016, cu 1,9 miliarde de lire sterline și de Grupul Bancar britanic Lloyds, își vânduse la acea vreme unele creanțe către firma de recuperare de creanțe Clarke Jordan Financial LC din Iowa.Presa americană relatează că Banca MBNA, mutată din Maryland în Delaware și devenită la un moment dat cel mai mare angajator privat din statul Delaware,avea relații privilegiate atât cu republicanii, cât și cu democrații. La Banca MBNA mulți directori erau foști angajați ai FBI, era una dintre cele mai profitabile companii din America, 50 de milioane de clienți dețineau carduri la banca MBNA, iar fondatorul băncii, Charles M. Cawley, un pionier al credit cardurilor, era apropiat atât de familia Bush, cât și de familia Biden.Potrivit New York Times și CBS News, Banca MBNA a donat 1 milion de dolari fundației care a construit biblioteca prezidențială familiei Bush din Texas, l-a avut ca angajat în 1996 chiar și pe Hunter Biden, fiul lui Joe Biden, actualul președinte al SUA și avea o relație strânsă cu senatorul de la acea vreme Joe Biden, poreclit "senatorul MBNA". Presa irlandeză arăta în 2009 că aceeași instituție bancară a fost acuzată că își hărțuiește clienții.Ca atare, în vara lui 2008, firma de recuperare de creanțe, Clarke Jordan Financial LC, îl dă în judecată civilă pe Florin Vasile Cîțu și îl acuză că are o datorie la bancă de 6.698,73 de dolari în urma tranzacțiilor de pe cardul de credit, că Florin Cîțu nu și-a respectat contractul, că i-a trimis acestuia o notificare, și cere oficial în instanță, prin procesul civil deschis cu numărul LACV044600, de la Florin Cîțu datoria, plus dobânda aferentă, plus o datorie în cazul neplății de 5%, plus costuri de judecată și orice altă compensație consideră instanța.În total, Clarke Jordan Financial, LC cere de la Florin Cîțu peste 9755,27 de dolari în plângerea depusă la Tribunalul Districtual din Iowa pentru Comitatul Story.Plângerea depusă in instanță împotriva lui Florin Cîțu se prezintă astfel:"Reclamantul susține următoarele: Clarke Jordan Financial, LC este autorizată să introducă această acțiune. Pârâtul Florin Cîțu locuiește pe strada Swing Lincoln 4112, orașul Ames, Iowa, 50014. Banca MBNA America, N.A. a vândut și a autorizat reclamantului toate drepturile, titlurile și dobânzile aferente cardului de credit cu numărul de cont 5329054999304942. Reclamantul este proprietarul contului. Pârâtul a devenit dator băncii MBNA America, N.A. printr-o serie de tranzacții. MBNA America, N.A. a trimis pârâtului o declarație bancară care arăta o restanță în favoarea băncii de 6.698,73 de dolari, pe care pârâtul a acceptat-o și pentru care și-a dat consimțământul. Pârâtul a acceptat în mod implicit să plătească suma păstrând declarația menționată fără obiecții și astfel a asigurat că suma va fi plătită. Declarația reprezintă o ajustare finală a respectivelor cereri în ceea ce privește întregul cont și toate prevederile ce țin de acesta. Reclamantul a trimis pârâtului o notificare ca să-și îndeplinească obligațiile ce decurg din contract iar pârâtul nu și-a îndeplinit obligațiile contractuale. Prin urmare, în ceea ce privește fiecare acuzație, reclamantul solicită instanței să pronunțe o hotărâre împotriva pârâtului pentru 6.698,73 de dolari, la care să se adauge o dobândă în valoare de 3.056,54 dolari, o datorie convenită (post- petition interest) de 5%, alte costuri judiciare și orice alte compensații sunt corecte și necesare".4 noiembrie 2008: Firma de recuperare de creanțe mai cere instanței încă 3 luni ca să-l localizeze pe Florin Cîțu ca să-i aducă la cunoștință procesul. Firma căutase acasă, în bazele de date la care Cîțu era abonat, folosind agende telefonice, internetul, sistemele de înregistrare a alegătorilor, a proprietăților și în evidența autovehiculelor. Firma angajează și un investigator profesionist ca să-l localizeze pe CîțuPe 4 noiembrie 2008, după 3 luni și jumătate de la chemarea în judecată a lui Florin Cîțu, firma Clarke Jordan Financial LC, prin același avocat Charles L.Litow, mai depune o nouă cerere suplimentară în sprijinul judecății în baza Codului de Procedură Civilă, regula 1.302 (5) care dă posibilitatea reclamantului să prelungească termenul notificărilor dacă există motive întemeiate.Firma Clarke Jordan Financial LC nu-l găsea pe Florin Cîțu și cere încă 3 luni instanței pentru localizarea lui Florin Cîțu și transmiterea notificărilor necesare.Ca atare, Clarke Jordan Financial LC arată în documentul către Tribunalul Districtual din Iowa pentru Comitatul Story următoarele:"Reclamantul susține că există "motive întemeiate" pentru prelungirea termenului notificării în această cauză. Reclamantul a încercat notificarea pârâtului la adresa Swing Lincoln 4112, orașul Ames, Iowa, 50014 fără succes.De atunci, reclamantul s-a străduit să găsească o nouă adresă folosind bazele de date publice la care este abonat, agenda telefonică, internetul, sistemul de înregistrare a alegătorilor, sistemul de înregistrare a proprietăților imobiliare și departamentul de evidență a autovehiculelor. Niciunul dintre aceste demersuri nu a ajutat la localizarea unei noi adrese pentru notificare.Reclamantul a autorizat avocatul să apeleze la un investigator profesionist care să stabilească localizarea pârâtului. Reclamantul solicită încă 90 de zile pentru a îndeplini acest demers.Prin urmare, reclamantul solicită încă 90 de zile în care să aducă la cunoștință notificarea pârâtului. În cazul în care reclamantul nu îl notifică pe pârât până la data menționată sau solicită o perioadă suplimentară pentru un motiv întemeiat, cazul ca fi respins automat fără să aducă atingere (n.m.temporar). "Florin Cîțu este citat și de grefierul instanței ca să se prezinte la proces sau să răspundă în termen de 20 de zile la acuzații. În caz contrar, instanța îi pune în vedere lui Cîțu că s-ar putea pronunța o hotărâre împotriva lui pentru despăgubirea solicitată. În cazul în care suferă de dizabilități, Cîțu este îndrumat să contacteze autoritățile americaneUlterior, după solicitarea avocatului Charles L.Litow, și grefierul Tribunalului din Story County îl notifică pe pârâtul Florin V.Cîțu, așa cum arată documentele. "Vi se comunică faptul că a fost depusă o plângere la biroului grefierului acestei instanțe în care sunteți indicat drept pârât în acest caz. O copie a plângerii (și orice documentele depuse) sunt atașate la această plângere. Avocatul reclamantului este Charles L. Litow, de la cabinetul de avocatură Litow, cu adresa PO BOX 2165, Cedar Rapids, Iowa 52406. Telefonul avocatului este 319-362-3000. Numărul de fax este 319-362-3277.Trebuie să vă prezentați sau să răspundeți într-un termen de 20 de zile de la prezenta comunicare și, într-un termen rezonabil ulterior, să depuneți întâmpinarea sau răspunsul la grefierul Tribunalului pentru Story County de la Tribunalul din Nevada, Iowa. În caz contrar, va putea fi pronunțată o hotărâre automat împotriva dumneavoastră pentru despăgubirea solicitată în plângere. Dacă aveți nevoie de asistență sau de ajutor suplimentar ca să participați în instanță din cauza unei dizabilități, sunați imediat coordonatorul ADA de discrict la 641-421-0990. Dacă aveți deficiențe de auz, sunați la Relay Iowa TTY at 1-800 -735-2942. Important: vi se recomandă să solicitați de îndată consultanță juridică pentru a vă proteja interesele", arată comunicarea grefei Tribunalului din Story County.13 noiembrie 2008: Investigatorul Raymond Miller angajat să-l găsească pe Florin Cîțu spune instanței din SUA că a transmis citația la adresa indicatăPe 13 noiembrie 2008, în fața unui notar public din statul Iowa, Raymond C Miller, de la C Miller Investigations Inc din West Des Moines, Iowa, investigatorul angajat de avocatul Litow și de firma Clarke Jordan Financial LC ca să-l localizeze pe Florin Cîțu, arată într-o declarație de returnare semnată și parafată că în cazul Clarke Jordan Financial LC vs Florin V Cîțu a primit o înștiințare din partea instanței prin care trebuia să îi îmnâneze lui Cîțu o copie identică și adevărată a dosarului său.Investigatorul profesionist Raymond C Miller susține că printr-o cercetare sârguincioasă/ "diligent search" i-a transmis documentele personal lui Florin Cîțu, la casa unde locuia Florin Cîțu sau "la locația acestuia obișnuită, unui membru al familiei acestuia, unui manager, unui funcționar, proprietar sau custode sau unei persoane care era cu el".Investigatorul Miller susține în document că a fost angajat de compania Clarke Jordan Financial LC și a livrat persoanei de mai sus ( Florin V Cîțu) o copie a documentelor."Serviciul menționat a fost efectuat la adresa prezentată mai jos, dacă acesta există astfel cum a fost indicat", se arată în documentele din caz puse la dispoziție de autoritățile judiciare americane.Taxa totală pentru serviciul efectuat de către investigatorul Miller a fost de 22,50 de dolari iar declarația de returnare a fost transmisă instanței și introdusă în dosarul cauzei.21 noiembrie 2008- 24 februarie 2009: Judecătorul Steven Van Marel mai acordă 3 luni firmei de recuperare ca să-l notifice pe Florin Cîțu despre proces, Florin Cîțu nu este de găsit iar judecătorul respinge temporar cazul. Firma n-a mai redeschis procesul civilÎn urma cererii depuse pe 4 noiembrie 2008 de către avocatul Charles L.Litow la instanță, pe 21 noiembrie 2008, judecătorul Steven P. Van Marel, la acea vreme judecător la Tribunalul Districtual din Iowa (care judecase și cazul State of Iowa vs Florin Vasile Cîțu din 2000-2001), decide să acorde încă o perioadă suplimentară de 3 luni, în baza Codului de Procedură Civilă din Iowa, pentru găsirea și notificarea lui Florin Vasile Cîțu în vederea procesului cu Clarke Jordan Financial LC.Așa se face că judecătorul Van Marel decide că "având în vedere solicitarea reclamantului de acordare a unei perioade suplimentare pentru notificare și fiind deplin încunoștințat, Tribunalul constată că există "motive întemeiate" pentru a acorda o astfel de extindere și solicitarea reclamantului ar trebui acceptată"."Prin urmare, se dispune admiterea cererii reclamantului pentru acordarea unui termen suplimentar de notificare iar reclamantul va putea până pe 23 februarie 2009 să efectueze notificarea. În cazul în care reclamantul nu îl notifică pe pârât până la data menționată sau solicită timp suplimentar pe motive întemeiate, cazul va fi automat respins fără să aducă atingere/ "without prejudice" (n.m. temporar)".Documentul instanței semnat de judecătorul Steven P. Van Marel arată, într-o notificare olografă, că speța civilă (Case No. LACV044600, Clarke-Jordan Financial, LC vs Florin V Cîțu) a fost respinsă în următoarea zi după expirarea termenului pentru notificarea lui Florin Cîțu, respectiv pe 24 februarie 2009.Costurile judiciare ale procesului civil din SUA au fost de 100 de dolari."Without prejudice" este un termen legal folosit în procedura civilă legală a SUA care permite reluarea cauzei în viitor. Astfel, prin "dismissed without prejudice" acțiunea civilă este respinsă dar rămâne deschisă posibilitatea ca reclamantul să formuleze o altă acțiune pentru aceeași cerere.Documentele puse la dispoziție de către autoritățile americane nu indică o revenire a firmei Clarke Jordan Financial LC în procesul civil împotriva lui Florin Cîțu.Registrul instanței din Iowa arată că firma Clarke Jordan Financial LC a deschis peste 200 de procese civile în instanța din Iowa împotriva persoanelor pentru recuperarea datoriilor.În perioada evenimentelor din instanța americană, Florin Cîțu era director Piețe Financiare la ING Bank România. Lucrase între timp și la Banca Națională a Noii Zeelande și Banca Europeană de Investiții – LuxembourgCV-ul premierului Florin Cîțu, postat pe site-ul Guvernului, arată că în perioada desfășurării acestor evenimente în instanța americană (21 iulie 2008 – 24 februarie 2009) Florin Cîțu lucra în sistemul bancar românesc și era director Piețe Financiare în cadrul Departamentului Piețe Financiare al ING Bank România.Florin Vasile Cîțu era responsabil cu "rezultatele financiare pentru departamentele de arbitraj pe rata dobânzii și rata de schimb, cu administrarea lichidității băncii, cu rezultatele departamentelor de vânzare a produselor financiare către clienții companii mari, mici și mijlocii și cu departamentul de cercetare."După plecarea sa din SUA din 2002 și până în 2008, Florin Cîțu își luase diplomă de la Center for Financial Studies din Frankfurt, lucrase ca economist la Banca Națională a Noii Zeelande, fusese economist la Banca Europeană de Investiții – Luxembourg și economist/ consultant pentru companii private din sistemul financiar bancar, potrivit CV-ului său.După 13 ani. 14 august 2021: Florin Cîțu, premierul României, ministru interimar al Finanțelor despre procesul civil din SUA: "Nu am nicio explicație. Chiar nu știu despre ce este vorba"Solicitat ieri de presă ca să dea multe detalii și explicații în legătură cu procesul în care apare invocat pe site-ul instanței americane în perioada 2008-2009, Florin Cîțu, premierul României și ministrul interimar de Finanțe a declarat: "Acolo nu am nicio explicaţie. În 2008, eram deja în România. Deci chiar nu ştiu despre ce se întâmplă acolo. Chiar nu știu, în 2008 eram în România. (…) Chiar nu ştiu. (…) Nu știu, nu am achitat nicio sută de euro, deci nu știu despre ce este vorba. În 2008, eram în România. Chiar nu știu despre ce este vorba, o să mă uit să văd, dar nu am achitat nicio sumă, chiar nu știu".Premierul Florin Cîțu nu a putut indica dacă procesul său civil din Tribunalul Districtual din Iowa pentru Comitatul Story este legat de o "problemă financiară" sau de vreun împrumut nerestituit în urma costurilor legate de procesul său din SUA din perioada 2000-2001: "nu cred, vă daţi seama că au trecut șase ani de atunci. Mulțumesc!".